CELEX: 52006DP0508
Language: da
Date: 2006-11-30 00:00:00
Title: Europa-Parlamentets afgørelse om ændring af forretningsordenens artikel 139 - overgangsbestemmelse om sprogordningen (2006/2244(REG))

Vigtig juridisk meddelelse

|

52006DP0508

Europa-Parlamentets afgørelse om ændring af forretningsordenens artikel 139 - overgangsbestemmelse om sprogordningen (2006/2244(REG))  

EU-Tidende nr. 316 E af 22/12/2006 s. 0115 - 0116

		P6_TA(2006)0508Forretningsordenens artikel 139 — overgangsbestemmelse om sprogordningenEuropa-Parlamentets afgørelse om ændring af forretningsordenens artikel 139 — overgangsbestemmelse om sprogordningen (2006/2244(REG))Europa-Parlamentet,- der henviser til formandens skrivelse af 20. juli 2006,- der henviser til forretningsordenens artikel 201 og 202,- der henviser til betænkning fra Udvalget om Konstitutionelle Anliggender (A6-0391/2006),A. der henviser til, at Parlamentet den 1. april 2004 optog en bestemmelse i sin forretningsorden, hvorefter der ved anvendelsen af Parlamentets sprogordning på de ni nye sprog, der kom til i maj 2004, indtil udgangen af 2006 "undtagelsesvis [tages] hensyn til, om der rent faktisk er et tilstrækkeligt antal tolke og oversættere til rådighed på disse sprog",B. der henviser til, at de fremskridt, der er sket for disse sprog, imidlertid ikke gør det muligt at lade denne overgangsbestemmelse udløbe med udgangen af dette år, men at der bør gøres brug af muligheden af at forlænge den,C. der henviser til, at der i et vist tidsrum vil være tale om de samme vanskeligheder for de sprog, der kommer til den 1. januar 2007, bulgarsk og rumænsk, og at irsk, der på dette tidspunkt ligeledes bliver et officielt sprog, vil skabe særlige praktiske problemer,D. der henviser til, at den nuværende overgangsbestemmelse bør omformuleres og forlænges til slutningen af den indeværende valgperiode for at tage højde for disse vanskeligheder,E. der henviser til, at målet fortsat er at gennemføre fuldstændig flersprogethed, således som dette er defineret i forretningsordenens artikel 138,1. vedtager at optage nedenstående ændring i forretningsordenen;2. beslutter, at denne ændring træder i kraft den 1. januar 2007;3. pålægger sin formand at sende denne afgørelse til Rådet og Kommissionen til orientering.NUVÆRENDE ORDLYD | ÆNDRING |Ændring 1Artikel 1391. Ved anvendelse af artikel 138 tages der, hvad angår de officielle sprog i de medlemsstater, der pr. 1. maj 2004 tiltrådte Den Europæiske Union, fra denne dato og indtil den 31. december 2006 undtagelsesvis hensyn til, om der rent faktisk er et tilstrækkeligt antal tolke og oversættere til rådighed på disse sprog. | 1. I en overgangsperiode indtil udgangen af den sjette valgperiode kan bestemmelserne i artikel 138 fraviges, for så vidt der ikke er et tilstrækkeligt antal tolke eller oversættere til rådighed for et officielt sprog trods passende forholdsregler. |2. Generalsekretæren forelægger hvert kvartal Præsidiet en udførlig rapport om, hvilke fremskridt der er gjort med henblik på den fulde anvendelse af artikel 138, og sender medlemmerne en kopi heraf. | 2. Præsidiet konstaterer på forslag af generalsekretæren, at betingelserne i stk. 1 er opfyldt for hvert berørt officielt sprog og tager sin afgørelse op til fornyet overvejelse hvert halve år på grundlag af en rapport fra generalsekretæren om, hvilke fremskridt der er gjort. Præsidiet træffer afgørelse om de nødvendige gennemførelsesbestemmelser. || 2 a. De af Rådet i henhold til traktaterne vedtagne særordninger for affattelsen af retsakter, bortset fra forordninger, der vedtages af Europa-Parlamentet og Rådet i fællesskab, finder anvendelse. |3. Efter begrundet henstilling fra Præsidiet kan Parlamentet til enhver tid vedtage, at denne artikels ophævelse fremskyndes, eller at dens gyldighed ved udløbet af den i stk. 1 nævnte periode forlænges. | 3. Efter begrundet henstilling fra Præsidiet kan Parlamentet til enhver tid vedtage, at denne artikels ophævelse fremskyndes, eller at dens gyldighed ved udløbet af den i stk. 1 nævnte periode forlænges. |--------------------------------------------------